KRITERIJI I ELEMENTI OCJENJIVANJA

NASTAVNI PREDMET: NJEMAČKI JEZIK (IZBORNA NASTAVA)

OŠ MARIJE I LINE, UMAG

ŠK. GOD. 2021./2022.

**4. razred**

Elementi vrednovanja:

- slušanje s razumijevanjem

- čitanje s razumijevanjem

- govorenje

- pisanje

**SLUŠANJE S RAZUMIJEVANJEM**

|  |  |  |  |  |
| --- | --- | --- | --- | --- |
| *OCJENA* | *odličan (5)* | *vrlo dobar (4)* | *dobar (3)* | *dovoljan (2)* |
|  | U potpunosti razumije pitanja i upute i primjenjuje naučeno. Interes i sposobnosti razvijeni su na najvišoj razini. | Uz malu pomoć razumije upute, pitanja, riječi, osnovne fraze. Vrlo se trudi naučiti sadržaje koje ne poznaje. Traži pomoć od učitelja ili otkriva sam značenja iz rječnika. Razumije i složenije rečenice. | Razumije osnovne riječi i poznate fraze koje se tiču njih samih i njihove neposredne okoline kada sugovornik govori sporo i razgovijetno. | Ima poteškoća u razumijevanju riječi, osnovnih fraza, uputa učitelja. Slabiji interes i sposobnosti. |

**ČITANJE S RAZUMIJEVANJEM**

|  |  |  |  |  |
| --- | --- | --- | --- | --- |
| ***OCJENA*** | ***odličan (5)*** | ***vrlo dobar (4)*** | ***dobar (3)*** | ***dovoljan (2)*** |
|  | Samostalno dolazi do značenja novih riječi i fraza logičkim zaključivanjem. Zna više od očekivanog. | U potpunosti usvaja obrađeni vokabular i s manjim greškama sastavlja rečenice bazirane na obrađenom vokabularu. | Razumije kratke i vrlo jednostavne tekstove poznate tematike. Prepoznaje poznata imena, riječi i jednostavne rečenice (na plakatima, prospektima, karticama…). | Tekstove teško razumije zbog velikog broja netočno pročitanih riječi. Treba ga stalno poticati i pomagati mu. |

**GOVORENJE**

|  |  |  |  |  |
| --- | --- | --- | --- | --- |
| ***OCJENA*** | ***odličan (5)*** | ***vrlo dobar (4)*** | ***dobar (3)*** | ***dovoljan (2)*** |
|  | Pravilno izgovara specifične glasove njemačkog jezika, samostalno oblikuje jednostavne rečenice za opisivanje osoba, predmeta i situacije, uspješno postavlja i odgovara na jednostavna pitanja, samostalno reproducira dijaloge uz izmjenu pojedinih elemenata, vrlo uspješno vodi kratke dijaloge u sklopu poznatih situacija. | Uglavnom pravilno izgovara specifične glasove njemačkog jezika dobro oblikuje jednostavne rečenice za opisivanje osoba, predmeta i situacija, uglavnom točno postavlja i odgovara na jednostavna pitanja, uz manje poteškoće reproducira dijaloge uz izmjenu pojedinih elemenata, uz manju pomoć vodi kratke dijaloge u sklopu poznatih situacija | Uz manju pomoć točno izgovara specifične glasove njemačkog jezika, djelomično samostalno oblikuje jednostavne rečenice za opisivanje osoba, predmeta i situacija, djelomično samostalno reproducira dijaloge uz izmjenu pojedinih elemenata | Uglavnom netočno izgovara specifične glasove njemačkog jezika, uz pomoć i model, oblikuje nekoliko jednostavnih rečenica za opisivanje osoba, predmeta i situacija, reproducira kratke dijaloge uz ponavljanje za modelom i izmjenu poznatijih elemenata, s teškoćama postavlja i odgovara na jednostavna pitanja |

**5. razred**

Elementi vrednovanja:

- slušanje s razumijevanjem

- čitanje s razumijevanjem

- govorenje

- pisanje

**SLUŠANJE/ČITANJE S RAZUMIJEVANJEM**

|  |  |  |  |  |
| --- | --- | --- | --- | --- |
| ***OCJENA*** | ***odličan (5)*** | ***vrlo dobar (4)*** | ***dobar (3)*** | ***dovoljan (2)*** |
|  | Učenik u svim aktivnostima pokazuje razumijevanje kratkoga teksta poznate tematike te samostalno navodi ključnu informaciju i povezuje ju s primjerima iz teksta. | Učenik uz povremenu pomoć u većini aktivnosti pokazuje razumijevanje kratkoga teksta poznate tematike te navodi ključnu informaciju. | Učenik uz čestu pomoć u manje zahtjevnim aktivnostima pokazuje razumijevanje kratkoga teksta poznate tematike te navodi ključnu informaciju. | Učenik uz stalnu pomoć u manje zahtjevnim aktivnostima pokazuje razumijevanje kratkoga teksta poznate tematike te navodi ključnu informaciju. |

**GOVORENJE**

|  |  |  |  |  |
| --- | --- | --- | --- | --- |
| ***OCJENA*** | ***odličan (5)*** | ***vrlo dobar (4)*** | ***dobar (3)*** | ***dovoljan (2)*** |
|  | Učenik samostalno govori i prepričava gotovo svaki kratak tekst poznate tematike i sudjeluje u kratkome razgovoru postavljajući vlastita pitanja i dajući vlastite odgovore te preuzima riječ na primjeren način. | Učenik uz povremenu pomoć govori i prepričava gotovo svaki kratak tekst poznate tematike i sudjeluje u kratkome razgovoru postavljajući većinom vlastita pitanja i dajući vlastite odgovore te preuzima riječ na primjeren način. | Učenik uz čestu pomoć govori i prepričava gotovo svaki kratak tekst poznate tematike i sudjeluje u kratkome razgovoru postavljajući većinom naučena pitanja i dajući većinom naučene odgovore. | Učenik uz stalnu pomoć govori i prepričava gotovo svaki kratak tekst poznate tematike i sudjeluje u kratkome razgovoru te pokušava preuzeti riječ na primjeren način. Uz stalnu pomoć postavlja većinom naučena pitanja i daje većinom naučene odgovore. |

**PISANJE**

|  |  |  |  |  |
| --- | --- | --- | --- | --- |
| ***OCJENA*** | ***odličan (5)*** | ***vrlo dobar (4)*** | ***dobar (3)*** | ***dovoljan (2)*** |
|  | Učenik točno i samostalno zapisuje sve učestale izgovorene riječi. Samostalno oblikuje pisani kratak i jednostavan tekst poznate tematike na temelju predloška. Uspješno povezuje sve dijelove teksta te primjenjuje osnovna pravopisna pravila i kreativno se izražava. | Učenik uz povremenu pomoć točno i samostalno zapisuje sve učestale izgovorene riječi. Samostalno oblikuje pisani kratak i jednostavan tekst poznate tematike na temelju predloška. Uspješno povezuje sve dijelove teksta te primjenjuje osnovna pravopisna pravila. | Učenik uz čestu pomoć djelomično točno zapisuje sve učestale izgovorene riječi. Samostalno oblikuje pisani kratak i jednostavan tekst poznate tematike na temelju predloška. Uspješno povezuje dijelove teksta te primjenjuje osnovna pravopisna pravila. | Učenik uz stalnu pomoć djelomično točno zapisuje učestale izgovorene riječi. Uz stalnu pomoć oblikuje pisani kratak i jednostavan tekst poznate tematike na temelju predloška. Djelomično uspješno povezuje dijelove teksta te primjenjuje neka osnovna pravopisna pravila. |

**6. razred**

Elementi vrednovanja:

- slušanje s razumijevanjem

- čitanje s razumijevanjem

- govorenje

- pisanje

**SLUŠANJE/ČITANJE S RAZUMIJEVANJEM**

|  |  |  |  |  |
| --- | --- | --- | --- | --- |
| ***OCJENA*** | ***odličan (5)*** | ***vrlo dobar (4)*** | ***dobar (3)*** | ***dovoljan (2)*** |
|  | Učenik u svim aktivnostima pokazuje razumijevanje kratkoga teksta poznate tematike te samostalno navodi ključnu informaciju i povezuje ju s primjerima iz teksta. | Učenik uz povremenu pomoć u većini aktivnosti pokazuje razumijevanje kratkoga teksta poznate tematike te navodi ključnu informaciju. | Učenik uz čestu pomoć u manje zahtjevnim aktivnostima pokazuje razumijevanje kratkoga teksta poznate tematike te navodi ključnu informaciju. | Učenik uz stalnu pomoć u manje zahtjevnim aktivnostima pokazuje razumijevanje kratkoga teksta poznate tematike te navodi ključnu informaciju. |

**GOVORENJE**

|  |  |  |  |  |
| --- | --- | --- | --- | --- |
| ***OCJENA*** | ***odličan (5)*** | ***vrlo dobar (4)*** | ***dobar (3)*** | ***dovoljan (2)*** |
|  | Učenik samostalno govori i prepričava gotovo svaki kratak tekst poznate tematike i sudjeluje u kratkome razgovoru te preuzima riječ na primjeren način. | Učenik uz povremenu pomoć govori i prepričava gotovo svaki kratak tekst poznate tematike i sudjeluje u kratkome razgovoru te preuzima riječ na primjeren način. | Učenik uz čestu pomoć govori i prepričava gotovo svaki kratak tekst poznate tematike i sudjeluje u kratkome razgovoru te preuzima riječ na primjeren način. | Učenik uz stalnu pomoć govori i prepričava gotovo svaki kratak tekst poznate tematike i sudjeluje u kratkome razgovoru te pokušava preuzeti riječ na primjeren način. |

**PISANJE**

|  |  |  |  |  |
| --- | --- | --- | --- | --- |
| ***OCJENA*** | ***odličan (5)*** | ***vrlo dobar (4)*** | ***dobar (3)*** | ***dovoljan (2)*** |
|  | Učenik točno i samostalno zapisuje izgovorene jednostavne rečenice i odvaja dijelove rečenica osnovnim pravopisnim znakovima. Samostalno piše kratak strukturirani tekst poznate tematike koristeći se jednostavnim jezičnim strukturama. | Učenik uz povremenu pomoć točno i samostalno zapisuje izgovorene jednostavne rečenice i odvaja dijelove rečenica osnovnim pravopisnim znakovima. Samostalno piše kratak strukturirani tekst poznate tematike koristeći se većinom jednostavnim jezičnim strukturama. | Učenik uz čestu pomoć djelomično točno i samostalno zapisuje izgovorene jednostavne rečenice i odvaja dijelove rečenica osnovnim pravopisnim znakovima. Samostalno piše kratak strukturirani tekst poznate tematike koristeći se s više jednostavnih jezičnih struktura. | Učenik uz stalnu pomoć zapisuje izgovorene jednostavne rečenice i odvaja dijelove rečenica osnovnim pravopisnim znakovima te piše kratak strukturirani tekst poznate tematike koristeći se samo nekim jednostavnim jezičnim strukturama. |

**7. razred**

Elementi vrednovanja:

- slušanje s razumijevanjem

- čitanje s razumijevanjem

- govorenje

- pisanje

**SLUŠANJE/ČITANJE S RAZUMIJEVANJEM**

|  |  |  |  |  |
| --- | --- | --- | --- | --- |
| ***OCJENA*** | ***odličan (5)*** | ***vrlo dobar (4)*** | ***dobar (3)*** | ***dovoljan (2)*** |
|  | Učenik razumije sav sadržaj (bez pogrešaka), kreativno interpretirajući pročitano. Samostalno čita tekstove nepoznate tematike i detaljno prevodi tekst u duhu hrvatskog jezika. Razumije govor u potpunosti. | Učenik razumije većinu sadržaja uz minimalne pogreške – uočava detalje u tekstu; prepoznaje rečenice (sav vokabular), ali ne prevodi u duhu hrvatskog jezika. Točno čita poznate tekstove, a nepoznate uz manje pogreške. Uglavnom razumije govor. | Učenik razumije pročitani i slušani tekst. Globalno prevodi temu, usvaja ključne riječi (obrađene) i fraze. | Učenik djelomično razumije tekst– često samo izolirane rečenice i to uz pomoć. Prevodi uz pomoć. |

**GOVORENJE**

|  |  |  |  |  |
| --- | --- | --- | --- | --- |
| ***OCJENA*** | ***odličan (5)*** | ***vrlo dobar (4)*** | ***dobar (3)*** | ***dovoljan (2)*** |
|  | Učenik čita tečno i izražajno. Ima bogat rječnik i uspješan je u prepričavanju. Iznosi vlastito mišljenje o poznatim i nepoznatim temama, aktivno sudjeluje u razgovoru i raspravama. Rečenice su složene, gramatički točne i jasno definiranog sadržaja. Izgovor i intonacija rečenice u potpunosti su točni. | Učenik čita tečno i izražajno, s rijetkim pogreškama. Uspješan je u prepričavanju. Iznosi vlastito mišljenje o poznatim temama, aktivno sudjeluje u razgovoru, ali nije samoinicijativan u vođenju razgovora; oscilira u kvaliteti govorne produkcije. Rečenice o poznatim sadržajima su složene; pri nepoznatim temama pravi gramatičke i strukturalne pogreške. | Učenik samostalno čita kratke tekstove poznate tematike i razumije jednostavne poruke. U razgovoru odgovara na pitanja, ali ne započinje komunikaciju samostalno. Izražava se jednostavnim rečenicama o poznatim temama i koristi usvojeni vokabular. Izgovor je uglavnom točan. | Učenik ima slabo razvijenu vještinu čitanja i čita uz puno pogrešaka u izgovoru i intonaciji. Učenikov rječnik je oskudan. Odgovara na sugestivna pitanja (da/ne) uz stalni poticaj. Sudjeluje u razgovoru samo uz pomoć nastavnika. Ne izražava se samostalno i izgovor je netočan. |

**PISANJE**

|  |  |  |  |  |
| --- | --- | --- | --- | --- |
| ***OCJENA*** | ***odličan (5)*** | ***vrlo dobar (4)*** | ***dobar (3)*** | ***dovoljan (2)*** |
|  | Učenik piše kreativno i originalno, koristeći i samostalno naučene fraze, opisuje razne situacije u vidu slobodnih i vođenih sastava. Piše opširno i točno, primjenjuje pravopisna pravila. Poruka je potpuno jasna usprkos mogućim manjim pogreškama u uporabi jezičnih struktura i odabiru riječi i izraza. Uzorno vodi bilješke i redovito izvršava zadatke. | Učenik piše uredno i redovito izvršava zadatke. Složenijim jezikom i bogatijim rječnikom opisuje zadanu situaciju. Primjenjuje pravopisna pravila i poruka je u potpunosti razumljiva unatoč mogućim manjim gramatičkim pogreškama. | Sastavci su tematski oskudni i kratki. Služi se jednostavnim jezikom, koristeći naučeni vokabular i fraze iz lekcija. Poruka je razumljiva iako pravi dosta pravopisnih i gramatičkih pogrešaka. Povremeno zanemaruje izvršavanje zadataka ili ih ne izvršava na vrijeme. | Učenikjednostavnim jezikom opisuje zadanu situaciju, piše kratku poruku ili sastav. Pri tome pravi brojne gramatičke i pravopisne pogreške koje čitatelju zadaju dosta poteškoća u razumijevanju poruke. Zadatke ne izvršava redovito i ne vodi dovoljno računa o kvaliteti i urednosti svojih zadaća. |

**8. razred**

Elementi vrednovanja:

- slušanje s razumijevanjem

- čitanje s razumijevanjem

- govorenje

- pisanje

**SLUŠANJE/ČITANJE S RAZUMIJEVANJEM**

|  |  |  |  |  |
| --- | --- | --- | --- | --- |
| ***OCJENA*** | ***odličan (5)*** | ***vrlo dobar (4)*** | ***dobar (3)*** | ***dovoljan (2)*** |
|  | Razumije svako pitanje i izlaganje u normalnom tempu, razumije pročitani/slušani tekst u cjelini i pojedinosti u okviru obrađenog gradiva i poznatih tema, razumije složene gramatičke strukture i oblike u kontekstu, razumije i uzvraća na upute i naredbe na njemačkom jeziku, povezuje vidni i slušni jezični sadržaj. | Razumije gotovo svako pitanje i izlaganje u normalnom tempu i govoru, ali je ponekad nužno ponešto ponoviti. Pročitani ili slušani tekst razumije u cijelosti, ali ne i svaku pojedinost, uglavnom razumije i uzvraća na upute i naredbe na njemačkom jeziku, djelomično povezuje vidni i slušni jezični sadržaj. | Razumije gotovo svako pitanje i izlaganje u normalnom tempu i govoru, ali je ponekad nužno ponoviti ili pojednostaviti neke dijelove rečenice, pročitani ili slušani tekst sadržajno razumije približno točno; moguće da nešto nije razumio/la, što će se u ponovljenom čitanju ili slušanju uz pojašnjenje ključne riječi ili strukture ispraviti i postići, djelomično razumije i uzvraća, reagira na upute i naredbe na njemačkom jeziku. | Postoje teškoće u razumijevanju pitanja, izlaganja i čitanju ili slušanju teksta, te su potrebna objašnjenja i pojednostavljenja, ne reagira i ne uzvraća na upute i naredbe na  njemačkom jeziku (osim uz dodatna objašnjenja), ne povezuje vidni i slušni jezični sadržaj, razumije kraće jednostavne izjavne rečenice i pitanja uz dodatnu pomoć. |

**GOVORENJE**

|  |  |  |  |  |
| --- | --- | --- | --- | --- |
| ***OCJENA*** | ***odličan (5)*** | ***vrlo dobar (4)*** | ***dobar (3)*** | ***dovoljan (2)*** |
|  | Izražava se tečno i samostalno prepričava, slijed događaja primjereno situaciji samostalno oblikuje jednostavne rečenice za opisivanje osoba, predmeta i situacija, izgovor i intonacija su pravilni, izražavanje je u skladu s usvojenim gramatičkim i jezičnim strukturama, poznati tekst čita bez pogrešaka, uspješno postavlja i odgovara na jednostavna pitanja, samostalno reproducira dijaloge uz izmjenu pojedinih  elemenata, vrlo uspješno vodi kratke dijaloge u sklopu poznatih situacija. | Govori korektno koristeći obrađeni vokabular, ponekad upotrijebi riječ ili frazu neadekvatno. Neadekvatno upotrijebljenu riječ ili frazu može samostalno ispraviti. Poznati tekst čita tečno uz manje pogreške koje sam/a ispravlja, uglavnom pravilno  izgovara specifične glasove njemačkog jezika, dobro oblikuje jednostavne rečenice za opisivanje osoba, predmeta i situacija, uz manju pomoć prepričava slijed nekog događaja, postavlja i odgovara na jednostavna pitanja, uz manje poteškoće reproducira dijaloge uz izmjenu pojedinih elemenata , aktivno sudjeluje u kratkim dramatizacijama i  dijalozima, uz manju pomoć vodi kratke dijaloge u sklopu poznatih situacija. | Služi se skromnim fondom riječi, koristi kratke i jednostavne izričaje, pri čitanju poznatog teksta čini veće pogreške, neadekvatno upotrijebljenu riječ ili frazu može ispraviti uz pomoć učitelja, uz manju pomoć točno izgovara specifične glasove njemačkog jezika, djelomično samostalno oblikuje jednostavne rečenice za opisivanje osoba, predmeta i situacija, uz model i manju pomoć prepričava slijed nekog događaja, s manjim teškoćama postavlja i odgovara na  jednostavna, djelomično samostalno reproducira dijaloge uz izmjenu pojedinih elemenata. | Pravi ozbiljnije pogreške i u konverzaciji i izgovoru, rijetko nalazi odgovarajuće riječi ili fraze, teško se izražava, rječnik je oskudan, poznati tekst čita uz velike poteškoće te ne vlada pravilnim izgovorom, uglavnom netočno izgovara specifične glasove njemačkog jezika, uz pomoć i modela oblikuje nekoliko jednostavnih rečenica za opisivanje osoba, predmeta i situacija, uz pomoć i vođenje modela prepričava slijed nekog događaja, reproducira kratke dijaloge uz ponavljanje za modelom i izmjenu poznatijih elemenata,  s teškoćama postavlja i odgovara na jednostavna pitanja. |

**PISANJE**

|  |  |  |  |  |
| --- | --- | --- | --- | --- |
| ***OCJENA*** | ***odličan (5)*** | ***vrlo dobar (4)*** | ***dobar (3)*** | ***dovoljan (2)*** |
|  | Učenik samostalno uz minimalne pogreške piše kraći esej, vođeni sastav i odgovore na pitanja, a pritom se samostalno služi rječnikom, piše diktat s 0-3 pogreške (pogreška koja se ponavlja računa se kao jedna). | Uz minimalnu pomoć učitelja i poneku pogrešku učenik piše kraći esej, vođeni sastav i odgovore na pitanja, a pritom se samostalno služi rječnikom, piše diktat s 4-6 pogrešaka (pogreška koja se ponavlja računa se kao jedna). | Uz veću pomoć učitelja i veći broj pogrešaka učenik piše kraći esej, vođeni sastav i odgovore na pitanja, a pritom se služi rječnikom uz pomoć učitelja, piše diktat s 7-12 pogrešaka (pogreška koja se ponavlja računa se kao jedna). | Učenik se samo djelomično izražava u pisanom obliku uz mnogo pogrešaka; poruka je nejasna, sadržaj je preskroman ili promašen, piše diktat s 13-18 pogrešaka (pogreška koja se ponavlja računa se kao jedna). |

**Usmene provjere** obuhvaćaju provjeru sposobnosti govorne produkcije i mogućnost primjene usvojenog vokabulara i gramatičkih struktura u obliku prepričavanja, prijevoda, provjeru razumijevanja pročitanog i sposobnost prepričavanja pročitanog. Prilikom usmene provjere učenik će biti ocijenjen iz dva elementa: razumijevanja i govornih sposobnosti. Usmene provjere ne moraju biti najavljene.

**Pisane provjere** sadržajno i vokabularom obuhvaćaju obrađene cjeline te gramatičko jezične sadržaje obrađivane u obuhvaćenim cjelinama. Tipovi zadataka koji će biti zastupljeni u provjeri prethodno se najave i prezentiraju učenicima.

Tijekom školske godine pišu se 4 velike pisane provjere znanja koje će biti najavljene i upisane u razrednu knjigu mjesec dana unaprijed. Povremeno se pišu kratke pisane provjere znanja čiji će se rezultati voditi u rubrici bilješke. One služe redovitom praćenju napretka učenika. Mogu biti kombinacija razumijevanja pisanog teksta, provjera slobodnog ili vođenog izražavanja i provjera gramatičkih struktura.

|  |  |
| --- | --- |
| PISANA PROVJERA ZNANJA | * ODLIČAN (5) - 89 - 100% |
| * VRLO DOBAR (4) - 78 - 88% |
| * DOBAR (3) - 60 - 77% |
| * DOVOLJAN (2) - 50 - 59% |
| * NEDOVOLJAN (1) - 0 - 49% |

Tea Šimić, magistra edukacije njemačkog jezika i književnosti; magistra pedagogije